ছাত্রীর পরিবার জানিয়েছে, বৃহস্পতিবার দুপুরে শ্যামল নামে স্থানীয় এক যুবকের দোকানে মেয়েকে জিনিস কিনতে পাঠায় তার মা। অভিযোগ, সেই সময়ই শ্যামল ওই নাবালিকাকে জোর করে দোকানে নিয়ে গিয়ে শ্লীলতাহানি ও ধর্ষণের চেষ্টা করে। এই ঘটনা  কাউকে না বলার জন্য হুমকিও দেওয়া হয় নাবালিকাকে। রাতে  মাকে গোটা ঘটনা জানায় নাবালিকা। গতকালই নিউটাউন থানায় ওই যুবকের বিরুদ্ধে অভিযোগ দায়ের করেন নাবালিকার পরিবার। এরপরই অভিযুক্ত শ্যামল দাসকে গ্রেফতার করে পুলিস। অভিযুক্তের বিরুদ্ধে নানা অসামাজিক কাজের অভিযোগ দীর্ঘদিনের। নতুন করে ধর্ষণের অভিযোগ উঠতেই ক্ষোভে ফেটে পড়েন স্থানীয়রা। অভিযুক্ত যুবকের বাড়িতে চলে ভাঙচুর। অভিযুক্তের শাস্তির দাবিতে আগাগোড়াই সরব ছিলেন এলাকাবাসী।